CELEX: 21987A1023(02)
Language: mt
Date: 1990-05-04 00:00:00
Title: Il-Ftehim li jemenda l-Ftehim bejn il-Komunità Ekonomika Ewropea u l-Gvern tar-Repubblika Demokratika ta' Sao Toma u Principe fuq is-sajd l barra minn Sao Toma u Principe iffirmat fi Brussell fl-1 ta' Frar 1984

Avviż Legali Importanti

|

21987A1023(02)

Official Journal L 300 , 23/10/1987 P. 0034 - 0037 Finnish special edition: Chapter 4 Volume 3 P. 0055  Swedish special edition: Chapter 4 Volume 3 P. 0055  L 337 27/11/1987 P. 0003

		Il-Ftehimli jemenda l-Ftehim bejn il-Komunità Ekonomika Ewropea u l-Gvern tar-Repubblika Demokratika ta' Sao Toma u Principe fuq is-sajd l barra minn Sao Toma u Principe iffirmat fi Brussell fl-1 ta' Frar 1984Artikolu 1L-Anness imsemmi fl-Artikolu 4 u l-Protokoll imsemmi fl-Artikolu 6 tal-Ftehim bejn il-Komunità Ekonomika Ewropea u l-Gvern tar-Repubblika Demokratika ta' Sao Toma u Principe fuq is-sajd ‘l barra minn Sao Toma u Principe, iffirmat fl-1 ta' Frar 1984 għandhom ikunu mibdula bit-test li hemm mehmuża ma' dan il-Ftehim.Artikolu 2Dan il-Ftehim, imfassal b'mod duplikat fil-lingwi Daniża, Ġermaniża, Griega, Ingliża, Franċiża, Taljana, Olandiża, Portugiża u Spanjola, u kull wieħed minn dawn it-testi huwa awtentiku, għandu jidħol fis-seħħ fid-data tal-firma.Għandu jittieħed li hu applikabbli mill-1 ta' Ġunju 1987.--------------------------------------------------L-ANNESSKONDIZZJONIJIET BIEX ISEĦĦU ATTIVITAJIET TA' SAJD FIŻ-ŻONI TAS-SAJD TA' SAO TOMA U PRINCIPE MINN BASTIMENTI TAL-KOMUNITÀ1. Il-proċedura għall-applikazzjoni u l-ħruġ ta' liċenzji li jippermettu li bastimenti li jtajru l-bandiera ta' Stat Membru tal-Komunità jistgħadu f'żona tas-sajd ta' Sao Toma u Principe għandha tkun kif ġej:L-awtoritajiet rilevanti tal-Komunità, permezz ta' l-awtoritajiet tal-Kummissjoni tal-Komunitajiet Ewropej f'Sao Toma u Principe, għandhom jippreżentaw lill-Ministeru għas-Sajd, permezz ta' l-awtoritajiet maħtura ta' Sao Toma u Principe, applikazzjoni għal kull bastiment li jixtieq jistgħad taħt il-Ftehim ta' l-anqas għoxrin jum qabel id-data tal-bidu tal-perijodu tal-validità tat-talba.L-applikazzjonijiet għandhom isiru fuq il-formoli li hemm ipprovduti għal dak il-għan mill-Gvern tar-Repubblika Demokratika ta'Sao Toma u Principe, li kampjun tagħhom huwa mehmuż.Liċenzji jinħarġu għal bastiment partikolari. Fuq talba mill-Kummissjoni tal-Komunitajiet Ewropej, liċenzja maħruġa għal bastiment partikolari tista', u f'każ ta' forza maġġuri għandha, tiġi mibdula b'liċenzja maħruġa għal bastiment ieħor tal-Komunità li għandu l-istess karatteristiċi.Ladarba jkunu ffirmati, il-liċenzji għandhom ikunu mogħtija mill-awtoritajiet ta' Sao Toma u Principe lis-sidien tal-bastimenti jew lir-rappreżentanti tagħhom permezz ta' l-awtoritajiet tal-Kummissjoni tal-Komunitajiet Ewropej f'Sao Toma u Principe.Il-liċenzji għandhom jinżammu abbord il-ħin kollu.2. Il-liċenzji għandhom jinħarġu għal perjodu ta' sena u għandhom ikunu jistgħu jiġġeddu.Id-drittijiet dovuti mis-sidien tal-bastimenti li hemm ipprovduti fl-Artikolu 4 tal-Ftehim u msemmija fl-Artikolu 1 tal-Protokoll għandhom ikunu ffissati għal 20 EKU għal kull tunnellata metrika ta' qbid fiż-żona tas-sajd ta' Sao Toma u Principe.3. Il-liċenzji għandhom jinħarġu wara l-ħlas lill-Bank Nazzjonali ta' Sao Toma u Principe ta' somma globali ta' 1500 EKU għal kull freezer tuna seiner kull sena u 200 EKU għal kull bastiment pole-and-line kull sena ekwivalenti għall-miżati għal:- 75 tunnellata metrika ta' tonn maqbud minn kull freezer tuna seiner kull sena,- 10 tunnellati ta' tonn maqbud minn kull bastiment pole-and-line kull sena.4. Prospett proviżjonali tad-drittijiet dovuti għas-sena ta' sajd għandu jitfassal fl-aħħar ta' kull sena fuq il-bażi tal-prospetti ta' qbid magħmula mis-sidien tal-bastimenti u jintbagħat fl-istess żmien lill-awtoritajiet kompetenti ta' Sao Toma u Principe u d-Dipartimenti responsabbli fil-Kummissjoni tal-Komunitajiet Ewropej. L-ammont korrispondenti għandu jitħallas lill-Bank Nazzjonali ta' Sao Toma u Principe mhux aktar tard mill-31 ta' Marzu tas-sena kurrenti.L-aħħar prospett tad-drittijiet dovuti għas-sena għandu jsir mid-dipartimenti tal-Kummissjoni responsabbli wara verifika tal-volum tal-qbid minn korp xjentifiku speċjali fir-reġjun.Il-prospett finali għandu jkun notifikat lis-sidien tal-bastimenti, li għandu jkollhom tletin jum biex iwettqu l-obbligi finanzjarji tagħhom.Madankollu, jekk l-ammont ikun anqas mill-ħlas bil-quddiem imsemmi hawn fuq, il-bilanċ li jirriżulta m'għandux jittieħed lura mis-sid tal-bastiment.5. Qabel ma' l-Ftehim jidħol fis-seħħ, l-awtoritajiet ta' Sao Toma u Principe għandhom jagħtu notifika ta' l-arranġamenti għall-ħlas tad-drittijiet, u b'mod partikolari l-kontijiet bankarji u l-muniti li għandhom jintużaw.6. Kull darba li jidħlu jew joħorġu miż-żona tas-sajd ta' Sao Toma u Principe l-bastimenti tal-Komunità ghandhom jikkomunikaw il-volum tal-qabda miżmuma abbord f'dak il-ħin lill-istazzjon tar-radju fuq Sao Toma u Principe. Is-sinjal tas-sejħa għandu jkun komunikat lis-sidien tal-bastimenti meta l-liċenzja tinħareġ. Bastiment li jinqabad jistgħad mingħajr ma jkun għarraf lir-radju ta' Sao Toma u Principe dwar il-preżenza tiegħu għandu jittieħed bħala bastiment mingħajr liċenzja.Il-bastimenti għandhom jippermettu abbord osservaturi fuq talba ta' l-awtoritajiet ta' Sao Toma u Principe. L-osservaturi m'għandhomx jibqgħu abbord aktar mill-ħin meħtieġ biex jagħmlu spot cheks fuq il-qabda.7. Jekk opportunitajiet għas-sajd għal bastimenti friża jiġu magħmula disponibbli għal bastimenti tal-Komunità skond it-tieni subparagrafu ta' l-Artikolu 1 tal-Protokoll, dawn il-bastimenti m'għandhomx ikunu awtorizzati jagħmlu attivitajiet ta' sajd ġewwa ż-żona ta' 12-il mil u jistgħu jkunu mitluba jniżżlu l-art parti mill-qabda tagħhom biex iħarsu ħtiġijiet lokali.APPLIKAZZJONIJIET GĦAL LIĊENZJA TAS-SAJD1. Valida minn: … sa:…2. Isem il-bastiment:…3. Isem sid il-bastiment:…4. Port u numru tar-reġistrazzjoni:…5. Tip ta' sajd:…6. Qies tal-mexx tax-xibka awtorizzat:…7. Tul tal-bastiment:…8. Wisgħa tal-bastiment:…9. Tunnellaġġ metriku irreġistrat gross:…10. Kapaċità ta' l-istiva:…11. Skala tal-magna:…12. Tip ta' kostruzzjoni:…13. Numru ta' baħħara li soltu jkunu abbord:…14. Apparat ta' radju/elettriku:…15. Isem il-Kaptan:…L-informazzjoni t' hawn fuq hija r-responsabbilità biss ta' sid il-bastiment jew ir-rappreżentant tiegħu.Data ta' l-applikazzjoni:…--------------------------------------------------PROTOKOLLli jistabbilixxi awtorizzazzjonijiet għas-sajd u kumpens finanzjarju għall-perjodu mill-1 ta' Ġunju 1987 sal-31 ta' Mejju 1990Artikolu 1Mill-1 ta' Ġunju 1987, għal perjodu ta' tliet snin, l-awtorizzazzjonijiet għas-sajd mogħtija skond l-Artikolu 2 tal-Ftehim għandhom ikunu ffissati għal 52 freezer tuna seiners u 10 bastimenti wet pole-and-line.Minbarra dawn l-awtorizzazzjonijiet u fuq talba tal-Komunità, liċenzji għal kategoriji oħra ta' bastimenti tas-sajd jistgħu jinħarġu suġġetti għal kondizzjonijiet ta' attivitajiet ta' sajd u arranġamentri finanzjarji li jridu jiġu deċiżi.Artikolu 2Il-kumpens finanzjarju msemmi fl-Artikolu 6 tal-Ftehim għandu jkun, għall-perjodu msemmi fl-Artikolu 1, ta' 1425000 EKU, pagabbli fi tliet ħlasijiet ugwali kull sena.Dan l-ammont għandu jkopri attivitajiet ta' sajd sa qabda ta' 9500 tunnellata metrika tonn fis-sena; jekk il-volum tal-qabda minn bastimenti tal-Komunità fiż-żona tas-sajd ta' Sao Toma u Principe jeċċedi din il-kwantità, l-ammont imsemmi qabel għandu jiżdied skond dan. Madankollu, bla ma wieħed iqis il-volum tal-qabda attwali, l-ammont ta' kumpens finanzjarju għandu jkun limitat għal 2000000 EKU sakemm itul il-Protokoll, pagabbli fi tliet ħlasijiet ugwali kull sena.Artikolu 3Kif jintuża l-kumpens imsemmi fl-Artikolu 2 hija responsabilita biss tal-gvern tar-Repubblika Demokratika ta' of Sao Toma u Principe. Il-kumpens għandu jitħallas ġo kont bankarju miftuħ fil-Bank Nazzjonali ta' Sao Toma u Principe.Artikolu 4Il-Komunità għandha wkoll tikkontribwixxi sa 450000 EKU għall-finanzjament ta' programm xjentifiku u tekniku f'Sao Toma u Principe biex titjieb l-informazzjoni fuq ir-riżorsi tas-sajd fiż-żona tas-sajd ta' Sao Toma u Principe. Il-kontribuzzjoni għandha tintuża biex:1. isir vjaġġ esploratorju biex jitjieb l-għarfien tar-riżorsi tal-frott tal-baħar;2. tkopri s-sehem ta' Sao Toma u Principe fil-korpi internazzjoali li ġejjin: il-Kumitat tas-Sajd Reġjonali għall-Golf tal-Guinea u l-ICCAT;3. tkopri l-parteċipazzjoni tagħha f'laqgħat internazzjonali fuq is-sajd.Din is-somma għandha tkun magħmula disponibbli għall-Ministeru tas-Sajd. L-awtoritajiet kompetenti ta' Sao Toma u Principe għandhom jibagħtu lill-Kummissjoni rapport qasir fuq ir-riżultati tal-vjaġġ esploratorju biex jitjieb it-tagħrif fuq il-frott tal-baħar.Artikolu 5Jekk il-Komunità tonqos milli tagħmel il-ħlasijiet previsti f'dan il-Protokoll, il-Ftehim fuq is-sajd għandu jiġi sospiż.--------------------------------------------------